Stoelgangbeheer nog nie gevestig by 5 jarige | Health24
Posted by: Sarie | 2011/01/08
Stoelgangbeheer nog nie gevestig by 5 jarige
Dr, my dogtertjie is 5 en ''n half. Sy''t volle beheer oor urinering, maar sukkel verskriklik met stoelgang. Sy sal daagliks 5-7 vuil broekies hê , omdat sy nooit sit en klaar maak op die toilet nie. As sy wel gaan, sal daar 1 kleintjie gedruk word, en dis dit. As ek haar forseer om te bly sit, huil sy onophoudelik en sê dis seer of sy hou nie daarvan nie. Ons was al by ''n GP, wat roetine toilet toe gaan tyd voorgestel het, in kombinasie met Duphalec, maar help nie. Was ook vir evaluasie by Spelterapeut, maar sy kry nie fout. Of die stoelgang hard of sag is, die probleem bly. Hoe nou gemaak? ''n Sielkundige het die moontlikheid genoem van sensoriese integrasie probleem? Groete Sarie
Hierdie is beslis 'n probleem aangesien jou meisie al 5 1/2 jaar oud is en een van die dae weer skool toe sal moet gaan.Ek vermoed dat haar probleem die van baie erge hardlywigheid is. Dit is uiters belangrik dat sy of deur 'n pediater of indien moontlik deur 'n pediatriese gastroenteroloog ondersoek moet word.